**D I S C O V E R**

by CHANIA ROCK FESTIVAL

ΚΥΡΙΑΚΗ 24 & ΔΕΥΤΕΡΑ 25 ΝΟΕΜΒΡΙΟΥ

ΑΙΘΟΥΣΑ «ΜΙΚΗΣ ΘΕΟΔΩΡΆΚΗΣ», ΧΑΝΙΑ

ΔΙΟΡΓΑΝΩΣΗ: ΠΕΡΙΦΕΡΕΙΑ ΚΡΗΤΗΣ

ΕΙΣΟΔΟΣ: ΕΛΕΥΘΕΡΗ

To Chania Rock Festival, στο πλαίσιο του “DISCOVER” παρουσιάζει ένα διήμερο με δύο μεγάλες προσωπικότητες της ελληνικής σκηνής με τεράστια πορεία στο χώρο, και με ελεύθερη είσοδο για το κοινό.

Την **Κυριακή 24 Νοεμβρίου** στην αίθουσα «Μίκης Θεοδωράκης», στο Παλιό Λιμάνι Χανίων, θα εμφανιστεί η **Σοφία Βόσσου** η οποία θα ερμηνεύσει στο πιάνο της, όλες τις μεγάλες της επιτυχίες, και κάποια κομμάτια άλλων δημιουργών με τη συνοδεία του Πάνου Νάκου στα πλήκτρα .

H Σοφία Βόσσου ξεκίνησε να τραγουδάει στις αρχές της δεκαετίας του 80 δίπλα στο Χρήστο Λεοντή αλλά και στις θρυλικές μπουάτ της Πλάκας. Ευρέως γνωστή όμως έγινε όταν κέρδισε την πρώτη θέση στο Φεστιβάλ Τραγουδιού Θεσσαλονίκης το 1984, ενώ το 1991 συμμετείχε με τον Ανδρέα Μικρούτσικο στην Eurovision με το τραγούδι «Άνοιξη». Τη βραδιά θα ανοίξει η Νάγια Κουτή με τη συνοδεία του Παναγιώτη Τσόπελα στην κιθάρα.

Τη **Δευτέρα 25 Νοεμβρίου** θα εμφανιστεί ο **Βασίλης Καζούλης.** Από τα μπαράκια μέχρι τις μουσικές σκηνές και τις συναυλίες, ο Βασίλης Καζούλης, όλα αυτά τα χρόνια, παραμένει πιστός σε όλα όσα τον έκαναν να αγαπήσει τη μουσική. Κατεξοχήν καλλιτέχνης των live εμφανίσεων, η ατμόσφαιρα που δημιουργεί στη σκηνή είναι γεμάτη αυθορμητισμό, δύναμη και χαρά. Η αγάπη και ο ενθουσιασμός που εισπράττει από τον κόσμο είναι για εκείνον πάντα ο τρόπος να "φορτίζει τις μπαταρίες του" και να συνεχίζει…

Μαζί του ένας νέος τραγουδοποιός ο Δημήτρης Χατζηδημητρίου με πολλές εμφανίσεις και τραγούδια στα πλήκτρα και στην φωνή, ενώ τη βραδιά θα ανοίξει η Εύα Γιαννοπούλου με την κιθάρα της

Πόρτες για το κοινό 19:30
Έναρξη 20:15